**ELŐTERJESZTÉS**

Tiszavasvári Város Önkormányzata Képviselő-testületének

2022. április 28-án

tartandó rendes ülésére

Az előterjesztés tárgya: **a Mezőőri Szolgálat 2021. évi tevékenységéről szóló beszámoló**

Iktatószám: TPH/2126-1/2022.

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: Kiss Réka köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja |
|  |  |

Az ülésre meghívni javasolt szervek, személyek:

|  |  |
| --- | --- |
| Bakti Péter mezőőr, Mezőőri Szolgálatvezető | baktipeter@gmail.com |

Egyéb megjegyzés: nincs

……………………………………………………………………………………………………………………………………………………………………………………………………

Tiszavasvári, 2022. április 20.

**Kiss Réka**

**témafelelős**

**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Kiss Réka

**ELŐTERJESZTÉS**

**- a Képviselő-testülethez -**

**a Mezőőri** **Szolgálat 2021. évi tevékenységéről szóló beszámoló**

**Tisztelt Képviselő-testület!**

A mezőőrök ellenőrzése és a törvényben meghatározott tevékenységük felügyelete, valamint a feladatellátás összehangolás érdekében az Önkormányzat, a fegyveres biztonsági őrségről, a természetvédelmi és mezei őrszolgálatról szóló 1997. évi CLIX. törvény 19. § (1a) pontja alapján 2017. november 08. napján együttműködési megállapodást kötött a rendőrséggel. 2019. február 01. napjától a mezőőri szolgálatot 4 fő hatékonyan tudja ellátni.

Az év minden időszakában vannak olyan problémák a külterületeken, melyet a gazdák sérelmére követnek el (például a terménylopás, a falopás rendszeres és igen nagymértékű ismert probléma), amivel az elkövetők hatalmas károkat okoznak, okozhatnak a gazdáknak.

A mezőőrök a termőföldek őrzését, valamint a termőföldön lévő, illetve ahhoz tartozó termények és termékek, felszerelések, eszközök, haszonállatok, továbbá mezőgazdasági építmények, földmérési jelek vagyonvédelmét ellátó személyként, ezen problémák megoldása érdekében végzik munkájukat. 2021. évi tevékenységükről készített beszámoló benyújtásra került az Önkormányzat számára.

A beszámoló a határozat-tervezet mellékletét képezi. Kérem a Tisztelt Képviselő-testületet a beszámoló megtárgyalására és elfogadására.

Tiszavasvári, 2022. április 20.

**Szőke Zoltán**

**Polgármester**

## HATÁROZAT-TERVEZET

#### TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…../2022.(IV.28.) Kt. sz.**

**határozata**

**a Mezőőri** **Szolgálat 2021. évi tevékenységéről szóló beszámoló elfogadásáról**

Tiszavasvári Város Önkormányzatának Képviselő-testülete, „ **A Mezőőri szolgálat 2021. évi tevékenységéről szóló beszámolójáról**” az alábbi döntést hozza:

Elfogadja a Mezőőri szolgálat 2021. évi tevékenységéről szóló beszámolót a határozat melléklete szerinti tartalommal.

Felkéri a polgármestert, hogy a testület döntéséről tájékoztassa Bakti Pétert, a mezőőri szolgálat vezetőjét.

**Határidő**: esedékességkor **Felelős**: Szőke Zoltán polgármester

*melléklet a …../2022. (IV. 28.) Kt. számú határozathoz*

**BESZÁMOLÓ**

2021. évben **678** igazoltatást, és **85** idegen gépjármű ellenőrzést végeztünk. Figyelmeztettünk **48** esetben, helyszíni bírságot **17** esetben róttunk ki, míg szabálysértés miatt **17**, bűncselekmény miatt pedig **3** esetben indítottunk eljárást. Rendőr által közös szolgálatban kiszabott bírságot **8** fővel szemben 220.000.-ft értékben szabtunk ki. Továbbá két rendőri intézkedést 37 esetben, felszólítást pedig 15 esetben illegális szemét lerakása miatt indítottunk. A gyermekvédelem felé **4** esetben tettünk jelzést.

**A mezőőri szolgálat feladata:** Tiszavasvári Közigazgatási területén nagy és kis értékben elkövetett termény, és falopások, orvhorgászat visszaszorítása. Az illegális szilárd, ill. folyékony hulladék lerakások felszámolása. Egyre jobb a lakossággal, a földtulajdonosokkal a kapcsolat, így sok esetben jelzik nekünk, ha szabálysértést vagy bűncselekményt tapasztalnak. Minden bejelentésre azonnal reagálunk.

A Mezőőr feladatát mindig a hatályos jogszabályok betartásával és betartatásával, szolgálatát a szolgálatvezető utasítása szerint végzi. Szolgálati idejét meghatározott feladatokkal tölti ki. A mezőőr köteles a munkáltató által rendelkezésre bocsátott ruházatot viselni (járőrpáronként egyformát). A munkahelyén munkavégzésre alkalmas állapotban megjelenni. Minden szolgálatot telefonos bejelentkezéssel kezdeni a szolgálatvezető, valamint a Rendőrség felé. Emellett a szolgálat végén a szolgálatvezető felé a napi intézkedést jelenteni kell. Évente több esetben a munkánkkal kapcsolatban mindenre kiterjedő képzéssel segítjük a Mezőőrök szakmai felkészülését.

**Feladataink:**

**Gyógynövényszedők** Tiszavasvári egyedülálló természeti kinccsel rendelkezik, a fehér illetve fekete szik révén. Ennek a területnek a megóvása érdekében fokozottan ellenőrizzük a gyógynövényszedők tevékenységét, szabálytalanság esetén ellenük eljárunk a Természetvédelmi őrszolgálat, illetve rendőrség segítségével. A mezőőrök következetes intézkedéseinek köszönhetően jelentősen csökkent az ilyen jellegű szabálysértés a területen. **2021 évben 1 személlyel szemben indult eljárás.**

**Engedély nélküli horgászat, tavak őrzése**: Ebben az évben 3 esetben érkezett bejelentés Tiszavasvári külterületén található nevelő tavakon engedély nélkül horgászással kapcsolatban. A bejelentésre azonnal reagálva a Mezőőri szolgálat tagjai elfogás után feljelentéssel éltek, a járási hivatal szabálysértési osztálya utólagosan bírsággal sújtotta az elkövetőt. A horgászrend megsértése miatt 9 esetben intézkedtünk, és tettünk feljelentést.

**Borsó őrzése**: Az első beérő termény. 2021 évben borsólopás miatt intézkedés nem történt, bejelentés ezzel kapcsolatban nem volt.

**Csemegekukorica szezon**: Szinte a borsóföldek termésével egy időben beérik a csemegekukorica is. 2021 évben a folyamatos járőrözésnek köszönhetően mintegy 50 esetben akadályoztunk, előztünk meg csemegekukorica lopást. Több feljelentést tettünk ismeretlen elkövetőkkel szemben.

**Illegális szemétlerakás**: 15 esetben kerestük meg a szemétben talált címzettet, vagy küldtünk figyelmeztetést külterületen illegálisan lerakott hulladék miatt, továbbá 8 esetben szedettünk össze nagy mennyiségű akár több tonnányi szemetet a benne talált névre szóló tárgyi bizonyíték alapján.

**Illegális fürdőzés:** 7 esetben alkalmanként 3-4 fővel szemben intézkedtük, felszólítottunk, 8 esetben eljárás indult, illetve rendőrség segítségét kérve próbáltuk felszámolni az illegális fürdőzést az ülepítő tavon. Az esetek nagy részében az elkövetők helyszíni bírságot kaptak. Amennyiben kiskorú vagy gyerekkorú személyről volt szó, jelzést tettünk a gyermekvédelem felé.

**Madármentés:** 4 alkalommal mentettünk madarat, illetve szállítottuk biztonságos helyre.

**Katasztrófa viharkár**: Vihar után leszakadt villanyvezetékek biztosításával, valamint a közútra dőlt fák eltakarításával segítettünk.

**Balesetek biztosítása:** 4 esetben segítettünk közlekedési baleset után a helyszíni biztosításában. **Sérült eszméletlen emberhez 2 esetben hívtunk mentőt.**

**Falopás:** A külterületen elkövetett falopások száma drasztikusan lecsökkent, nem volt lopás a **Kelp Ilona úti kis erdőben, az önkormányzati erdőkben (üdülő telep, keleti főcsatorna melletti erdő) a 36-os út bevezető szakasza melletti fasorokban sem volt jelentős lopás.** A 60 ha területet minden évben nagyon meglopják, de itt a tulajdonos szerint nem képvisel értéket. ilyenkor a lakosságot megnyugtató jelenlétünkkel segítünk. Viszont egy újabb probléma merült fel, ami a rendőrség munkáját nehezíti, ez pedig a közterületen, belterületen elkövetett kertekből, parkokból, iskolák területéről, elhagyott ingatlanok területéről történő lopások. Ennek a felderítésében és megoldásában próbálunk segítséget nyújtani a rendőrségnek. Több sikeres közös akciót is lebonyolítottunk. Ezeket a veszélyeztettet területeket napi járőrözésünk során bejárjuk.

Az **üdülő területen** folyamatos járőrözéssel visszaszorítottuk az illetéktelen személyek jelenlétét, a 2021.-es évben betörésről nem érkezett jelzés. Előző években összetakarított területeken megakadályoztuk az illegális szemét lerakását, es sikerült fent tartani a kialakított tiszta környezetet. A **szőlő területeken** Több lopást is sikeresen megakadályoztunk, idei évben betörésről nem történt lakossági bejelentés.

**Rendőrséggel együttműködés:** Szolgálatunk ellátása sorén idei évben több mint 37 intézkedésben kértünk rendőri segítséget. Bejelentéseinkre a rendőrök lehetőségeik szerint rövid időn belül reagálnak, az együttműködés az előző évekhez képest jelentősen javult. A mezőőri szolgálat technikai fejlődése révén az igazoltatásaink önállóvá váltak, intézkedéseink nagy részéhez nincs szükség külső segítségre.

**Közös szolgálat:** Sajnálatosan nagyon kevés a rendőri állomány, ezért nehézkesen, de néha megoldható a közös járőrözés. Igyekszünk mindent megtenni annak érdekében, hogy a mezőőrök és rendőrök között jó legyen a munkakapcsolat, a közös intézkedések szakszerűek, biztonságosak és eredmények legyenek.

**Képzések:** Jogszabályváltozások követéséhez, igény szerint a munkavégzéshez egyeztetésre, képzésre van szükség. Ezekre a képzésekre a társ szerveket, illetve a környező települések Mezőőreit is meghívjuk. Itt csiszolgatjuk elméleti és gyakorlati tudásunkat, mindig a területen található aktuális feladatokhoz igazítva a képzés témáját. Ezeken a képzéseken sajátítjuk el a technikai eszközök használatát, valamint az sznyr. és prio. programok működését, amit mindenkinek ismernie kell.

**Lakossági bejelentés:** Minden bejelentést komolyan veszünk, a lehető legrövidebb idő alatt próbálunk reagálni, intézkedni a bejelentőnek visszajelezve jelzést követő intézkedés eredményét, ezzel is ösztönözve a lakosságot a bejelentés megtételére. Lakossági bejelentésre reagálva 17 esetben történ elfogás.

**Szolgálati napló-statisztika:** Minden munkanap elektronikus jelentéssel záródik. Igazoltatásaink hivatalos igazoló lapra történnek. Minden igazoltatást, intézkedést napi szinten rögzítünk elektronikusan. A beszámolónkat ezekből az adatokból készítettük el.

A fenti számadatok is azt mutatják, hogy a Mezőőri szolgálat munkájának köszönhetően minden évben kevesebb a területen a lopás, szemetelés, lényegesen kevesebb szabálysértővel szemben kell eljárni. Megszűntek a „rejtek” utak használatai, mivel ahol addig nyugodtan közlekedtek bizonyos személyek, ott a Mezőőri szolgálat tagjai járőröznek és igazoltatnak. Teljesen megszűntek a kerékpárral engedély nélkül fát, terményt szállítók. Egyre több a szabályokat betartó horgász, a vízterületek környezete is évről évre rendezettebb. Miden évben a megszüntetett illegális szemétlerakók felszámolásával, a „véletlen” kikerült szemét összetakaríttatásával tisztább a külterület. A mezőőri szolgálat által fent tartott Facebook oldalnak köszönhetően a munkánkról a lakosságot tájékoztatjuk. Köszönjük az Önkormányzat és Polgármester úr támogatását.

Tiszavasvári, 2022.04.20.

**Bakti Péter**

**Mezőőri Szolgálatvezető**