**ELŐTERJESZTÉS**

**Tiszavasvári Város Önkormányzata Képviselő-testületének**

**2022. április 28-án tartandó rendes ülésére**

**Az előterjesztés tárgya:** **Fizikoterápiás feladatok jövőbeli ellátásáról szóló döntés meghozatala**

**Melléklet:** fizioterápiás szakrendelés kialakításához szükséges tárgyi és személyi feltételek tételes kimutatása az előterjesztés melléklete

**Ügyiratszám:** TPH/1830-….. /2022.

**Az előterjesztés előadója:** Szőke Zoltán polgármester

**Az előterjesztés témafelelőse:** Gazdagné dr. Tóth Marianna önkormányzati és jogi osztályvezető

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz. 4. melléklet 1.30. pont |
| Szociális és Humán Bizottság | Szmsz 5. melléklet 1.1. pont, 1.10. pont |

**Az ülésre meghívni javasolt szervek, személyek:**

|  |  |  |
| --- | --- | --- |
| dr. Groncsák Andrea | Tiva-Szolg Nonprofit Kft. ügyvezetője | groncsakandrea@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2022. április 22.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**Előterjesztés**

- a Képviselő-testülethez –

**A fizikoterápiás feladatok jövőbeli ellátásáról szóló döntés meghozataláról**

**Tisztelt Képviselő-testület!**

Tiszavasvári Város Önkormányzata Képviselő-testülete 92/2022. (III.21.) Kt. számú határozatával arról döntött, hogy a fizikoterápiás feladatok ellátása érdekében a Rehabilitációs Team Kft-vel kötött feladatellátási szerződést meghosszabbítja 2022. június 30. napjáig.

A szerződéshosszabbítás következtében **2022. április 1. napjától kezdődően a korábbi, az önkormányzat költségvetésébe betervezésre került havi 600.000,-Ft-os összeg helyett havi 1.300.000,-Ft összegért kerül ellátásra a feladat**, **mely többletköltség jelentős anyagi terhet ró az önkormányzatra.** Tekintettel arra, hogy a fizikoterápiás feladatok ellátására a 600.000,-Ft-os összeg egész évre betervezésre került, a 2022. április 1. napjától érvényes havi 700.000,-Ft-os emelés fedezete megoldott ugyan, - adott pillanatban nem okoz likviditási problémát önkormányzatunknak – azonban ez azt jelenti, hogy „előre” elköltjük az éves keretet.

Az elmúlt évben két alkalommal is lefolytatott közbeszerzési eljárás mindkét esetben eredménytelenül zárult, tekintettel arra, hogy az ajánlatevő ajánlati ára jelentősen meghaladta a rendelkezésre álló fedezetet. Lehetőség van ismételten közbeszerzési eljárást kiírni, mely lefolytatásának kb. 500-600.000,-Ft-os költségével kell számolnunk és – tekintettel a munkabérek és elsősorban az áramdíj emelkedésére - az elmúlt évben benyújtott ajánlathoz hasonló, esetleg nagyobb nagyságú összeggel kalkulálhatunk. Ez hatalmas összegű kiadás lenne önkormányzatunk számára.

Természetesen a feladatellátást meg kell oldani, azonban mindenképpen olyan módot kell keresnünk és találnunk, ami tekintettel van az önkormányzat költségvetésére. **A kiadások racionalizálása akkor valósítható meg a legoptimálisabban, ha feladatot az önkormányzat maga látja el. A tevékenység beindításához, tárgyi eszközök beszerzéséhez szükséges egy nagyobb összegű ráfordítás, de ez egyszeri kiadást jelent.** Ezt követően a munkabér, a rezsi és a fogyó anyagok jelentik a kiadások nagy részét.

**Az ellátandó feladat és a hozzá szükséges tárgyi és személyi feltételek ismertetése**

**Ellátandó feladatok az alábbiak:**

5711 szakmakódú gyógytorna nem szakorvosi feladat ellátása heti 30 órában,

5722 szakmakódú fizioterápia (asszisztensi tevékenységként) nem szakorvosi feladat ellátása heti 25 órában,

Emellett 5712 szakmakódú gyógymasszázst is tervezünk, mely fizetett szolgáltatásként működne.

**Fogalom meghatározás:**

**Fizioterápia – gyógytorna**: gyógytornász, gyógytornász-fizioterapeuta, okleveles fizioterapeuta által végezhető komplex fizioterápia, amelybe beletartoznak a gyógyító aktív és passzív mozgásterápia és a fizioterápia egyéb ágai is – úgymint gyógymasszázs, elektroterápiás, termoterápiás, magneto-, foto-, lézerterápiás tevékenységek – a balneoterápia, víz alatti gyógytorna és a hidroterápia kivételével.

**Gyógytorna**: gyógytornász által végezhető gyógyító aktív és passzív mozgásterápiás tevékenységek a fizioterápia egyéb ágait kivéve.

**Ellátási forma alapján Járóbeteg ellátás I. szintről van szó, mely** önálló, nem intézeti gyógytorna- fizioterápia rendelés, amelyhez nem kapcsolódik más rendelés. A kezelés kezelőben és/vagy tornateremben történik.

A személyi és tárgyi feltételeket Az egészségügyi szolgáltatások nyújtásához szükséges szakmai minimumfeltételekről szóló 60/2003. (X.20.) ESZCSM rendelet határozza meg.

|  |  |  |  |  |
| --- | --- | --- | --- | --- |
| **Fizioterápia-gyógytorna és gyógytorna minimumfeltételei**  **A második oszlopban meghatározott feltételek megléte szükséges (pirossal jelölve)** | | | | |
|  | Telephely nélküli tevékenység esetén | Járóbeteg ellátás | | Fekvőbeteg ellátás |
|  |  | **I.** | II. |  |
| ***Személyi feltételek:*** | | | | |
| Okleveles gyógytornász/gyógytornász- fizioterapeuta | X 2 év szakmai gyakorlat | X 2 év szakmai gyakorlat | X | X |
| Vezető gyógytornász, legalább 5 év szakmai gyakorlattal | – | – | X | X |
| Központosított gyógytorna-fizioterápia egység | – | – | X | X |
| ***Tárgyi feltételek:*** | | | | |
| A rendelő általános feltételei + | – | X | X | X |
| Fizioterápiás állapotfelmérő eszközök (cm szalag, szögmérő) | X | X | X | X |
| Tornaeszközök: **Gyógytorna:** erősítő szalagok, manipulációs készséget fejlesztő eszközök, tépőzáras súlyzók, egyensúlyfejlesztő eszközök | X | X | X | X |
| **Általános fizioterápia-gyógytorna:** az előzőekben felsorolt tornaeszközök + (beteglakáson való tevékenykedésnél hordozható) elektroterápiás eszköz | X | X | X | X |
| Kezelő egyéni kezelés esetén, minimum 12 m2 alapterület | – | X | X | X |
| Megfelelő magasságú kezelőágy és szék | – | X | X | X |
| Tornaterem csoportos foglalkozás esetén – minimum 20 m (egyszerre fekve tornáztatott betegenként 4 m2) | – | X | X | X |
| Fertőtleníthető, lemosható matracok, tornaszőnyegek | – | X | X | X |
| Tornatermi eszközök: korlát vagy bordásfal, tükör, labdák, izomerősítő eszközök, egyensúlyfejlesztő eszközök, járást segítő eszközök (járókeret, mankó, bot) | – | X |  |  |

|  |  |  |  |  |  |
| --- | --- | --- | --- | --- | --- |
| **Elektroterápia Fizikoterápia-asszisztensi tevékenység** | | | Szakmakód: | | 5704 5722 |
|  |  |  |  |  | |
| **Elektroterápia, és a fizioterápiás szakasszisztensi/fizikoterápiás asszisztensi tevékenység minimumfeltételei** | | | | | |
|  | **Telephely nélküli** | Járóbeteg ellátás | | Fekvőbeteg ellátás | |
|  | **tevékenység** | I. | II. |  | |
| ***Személyi feltételek:*** | | | | | |
| Elektroterápia esetén – okleveles gyógytornász/gyógytornász-fizioterapeuta | X 1 év szakmai gyakorlat | X 1 év szakmai gyakorlat | X | X | |
| Fizioterápiás (fizikoterápiás) asszisztensi tevékenység esetén – fizioterápiás szakasszisztens /fizikoterápiás asszisztens | X otthoni szakápoláshoz kapcsolódóan 2 év szakmai gyakorlat | – | X | X | |
| ***Tárgyi feltételek:*** | | | | | |
| A rendelő általános feltételei + | – | X | X | X | |
| Elektroterápia esetén fizioterápiás állapotfelmérő eszközök (cm szalag, szögmérő, mérleg, vérnyomásmérő, fonendoszkóp) | X | X | X | X | |
| Elektroterápiás eszközök: |  |  |  |  | |
| Ingeráram terápia | X (hordozható) | X | X | X | |
| Fájdalomcsillapító elektroterápia | X (hordozható) | X | X | X | |
| Lazító elektroterápia | X (hordozható) | X | X | X | |
| UH – Terápiás ultrahang készülék | X (hordozható) | X | X | X | |
| Fülkék mérete min. 4 m2/fülke Kezelőágy/fülke Betegöltözési lehetőség/fülke | – | X | X | X | |
| I. szint: Önálló, nem intézeti formában működő rendelés. | | | | | |

**A jelenlegi feladatellátó Rehabilitációs Team Kft. a feladatok heti 55 órában történő ellátása érdekében – az általuk készített kimutatás alapján - 4 fő gyógytornászt, 1 fő fizioterápiás asszisztenst és 1 fő recepciós/takarítót foglalkoztat.** A NEAK jelenleg átlagfinanszírozásban finanszírozza a szolgáltatókat, jelen esetben havi 1.113.400,-Ft-os központi finanszírozásban részesül a Rehabilitációs Team Kft. Emellett az önkormányzat 2022. április 1. napjától havi 1.300.000,-Ft összegű támogatást nyújt részükre.

Az egészségügyi szolgálati jogviszonyról szóló 2020. évi C. törvény végrehajtásáról szóló 528/2020. (XI.28.) Korm.rendelet 18.§-a alapján: a **teljes napi munkaidőből 6 órát kell a munkavégzés helyén töltenie** a **gyógytornásznak,** gyógymasszőrnek, ha kizárólag munkakörének megfelelő feladatot végez. A teljes napi munkaidőből fennmaradó időt a munkáltató által meghatározott helyen a szakmai kompetenciáinak bővítésével, adminisztrációs feladatok ellátásával tölti az egészségügyi szolgálati jogviszonyban álló személy.

A munkahelyen töltendő napi 6 órát a heti 30 óra gyógytorna, illetve a heti 25 óra fizikoterápia óraszámra vetítve 1 fő okleveles gyógytornász/gyógytornász-fizioterapeuta és 1 fő fizikoterápiás asszisztens alkalmazásával el tudjuk látni.

Az ellátás helyszíne a Vasvári Pál u. 6. szám alatti járóbeteg szakrendelő lenne. Az ingatlan jelenleg a Rojkó-Med Kft. használatában van, tekintettel arra, hogy heti 8 szakorvosi órában a röntgen működik. Az épület egyéb helyiségei a járóbeteg szakellátás átköltözése miatt jelenleg kihasználatlan. Az épület korábban betöltött funkcióját tekintve minimális átalakítással alkalmas a fizikoterápiás feladatok ellátására. A jogszabály által előírt tárgyi feltételek (mozgássérültek számára WC, személyzeti WC, betegek részére WC, személyzeti öltöző, takarítószer tároló, szennyes ruha tároló stb.) adottak.

Előzetesen egyeztetve az engedélyező szervvel az épületben lévő rendelők megfelelőek a fizikoterápiára előírt feltételeknek (12 m2 nagyságú egyéni kezelő, 20m2 nagyságú tornaterem kialakítása). Természetesen szükséges minimális átalakítás: pl.: két rendelő egybenyitása, a tornaterem padlózatát csúszásmentes, vízálló és fertőtleníthető burkolattal kell ellátni, tisztasági festés, csővezetékek eltakarása gipszkartonnal.

Az ellátandó feladat beilleszthető a Tiva-Szolg Nonprofit Kft. profiljába, hiszen a vérvételi hely és védőnői feladatellátás, mint egészségügyi feladat már a cégnél van. A Kft. mint egészségügyi szolgáltató az általa alkalmazott egészségügyi végzettségű személyek után bértámogatást igényelhet a NEAK-tól, mely a munkabérek kb. 1/3-át fedezi. A Tiva-Szolg Kft.-nek működési engedélyt kell szereznie a tevékenység ellátására, valamint megkötni a NEAK-kal a finanszírozási szerződést.

A Tiva-Szolg Nonprofit Kft. telephelyei között a Tiszavasvári, Vasvári Pál u. 6. szám alatti telephely már szerepel, a társaság közhasznú fő tevékenysége között megtalálható az „Egyéb humán-egészségügyi ellátás”, mely szakágazatba a fizioterápiás tevékenység is beletartozik, emiatt a Kft. alapító okiratának módosítása nem szükséges.

Ahhoz hogy maga a folyamat elindulhasson, a képviselő-testületnek döntést kell hozni abban a kérdésben, hogy saját céggel kívánja ellátni a jövőben a fizikoterápiás feladatokat, valamint a feladatellátás helyszínéül szolgáló ingatlanra vonatkozóan a Rojkó-Med Kft-vel megkötött bérleti szerződést is módosítani kell. Ezt követően kezdődhetnek az átalakítási munkák, illetve a tárgyi eszközök beszerzése.

Az önkormányzat bérleti szerződés keretében biztosítja a Rojkó-Med Kft. részére a feladatellátáshoz szükséges ingatlanokat (Vasvári Pál u. 6. szám, Kabay János u. 21-23. számú ingatlanok bérleti szerződésben meghatározott része) havi 150.000,-Ft+áfa bérleti díjért.

A Vasvári Pál u. 6. szám alatti rendelő művelési ágú ingatlanból a Kft. nem használja az egész 224m2 nagyságú részt, ott hónapok óta a röntgen szakellátás üzemel. Szükséges kezdeményezni a Rojkó-Med Kft. használatán kívüli rész önkormányzat részére történő visszaadását. A bérbe adott ingatlan nagyságának csökkentéséből kifolyólag a bérleti díj összege is csökken, javaslom a bérleti díj összegét havi 114.000,- Ft+áfa összegben megállapítani.

**A feladatellátás finanszírozási kérdései**

Ahogyan fentebb már jeleztem, elsősorban a tárgyi eszközök beszerzéséhez szükséges egy kezdeti nagyobb összegű ráfordítás, ami idővel megtérül, hiszen önkormányzati tulajdonba kerülnek az újonnan beszerzésre kerülő eszközök. Ennek fedezetét jelenleg az önkormányzat költségvetésébe betervezett, de halasztható karbantartási kiadásokból kívánjuk fedezni.

A Tiva-Szolg Nonprofit Kft. hasonlóan a Rehabilitációs Team Kft-hez megkapja havonta a NEAK finanszírozási összeget, ami az átlagfinanszírozás miatt jelenleg 1.113.000,-Ft/hó, majd az átlagfinanszírozást követőén teljesítményhez kötötten jár. Az 55 gyógytorna és fizioterápia óraszámhoz igazodva 1 fő gyógytornász és 1 fő fizioterápiás asszisztens alkalmazása szükséges. Nem kötelező személyi feltétel orvosírnok alkalmazása, emiatt napi 4 órában kerülne alkalmazásra, valamint napi 2 órában takarító szükséges. A munkavállalók létszáma miatt a bér+járulék költségek számottevően csökkenek a Rehabilitációs Team Kft. által foglalkoztatott létszámhoz képest. Hangsúlyozni kívánom, hogy az engedélyező szervvel történt egyeztetés során megerősítésre került részükről is, hogy a heti 55 óra ellátása fentebb említett létszámmal biztosított. A bérköltségek kb. felét az egészségügyi szolgálati jogviszonyban való foglalkoztatás miatt a Tiva-Szolg Kft. igényelheti bérkiegészítésként.

Fentiek alapján a NEAK finanszírozás mellett havi 600.000,-Ft összegű önkormányzati támogatással együtt a feladatellátás finanszírozása várhatóan biztosítható.

Fontosnak tartom megjegyezni, hogy a Rehabilitációs Team Kft. magas színvonalon végezte a feladatellátást, a heti 55 óra gyógytorna és fizioterápia mellett számos más kezelést is végeztek. Az önkormányzati kiegészítő támogatás emelkedése miatt van szükség a feladatellátás újragondolására és más keretek között történő ellátására.

Nem kifejezetten jelen napirendi ponthoz tartozik, hogy a Rojkó-Med Kft.-ben tagi változás és ügyvezető személyében bekövetkezett változás történt. Ezt azért jelzem, mert a járóbeteg szakellátás és központi orvosi ügyeleti feladatellátás vonatkozásban szükségessé válhat az önkormányzatnak döntéseket meghozni, melyre lehetőségekhez képest próbálunk felkészülni. Ez azt vetítheti előre, hogy a Tiva-Szolg Kft. egészségügyi feladatellátása tovább bővülhet.

Külön előterjesztés készül a képviselő-testület soron következő ülésére a Tiva-Szolg. Kft-vel kötött közszolgáltatási szerződés módosításáról.

Fentiekben foglaltakra figyelemmel kérem a Testülettől a határozat-tervezet elfogadását.

Tiszavasvári, 2022. április 22.

**Szőke Zoltán**

**polgármester**

**előterjesztés melléklete**

**Szőke Zoltán**

Polgármester úr

tárgy: Fizioterápiás szakrendelés kialakításához szükséges tárgyi

és személyi feltételek

**Dr. Kórik Zsuzsanna**

Jegyzőnő

részére

**Tisztelt Polgármester Úr!**

**Tisztelt Jegyzőnő!**

Mellékelten csatolva küldöm a Fizioterápiás szakrendelés kialakítása érdekében elkészített személyi és tárgyi feltételek listáját, valamint a kialakításhoz szükséges költségvetési tervezetet, az alábbiak alapján:

Fizioterápia-gyógytorna szakmakód: 5711

óraszám: heti 25 óra

Fizikoterápia/fizioterápia szakmakód: 5722

Óraszám: heti 30 óra

Munkaidő: 528/2020 (XI. 28) Korm. rendelet 18. §(1) A teljes napi munkaidőből 6 órát kell a munkavégzés helyén töltenie *e)*a gyógytornásznak, gyógymasszőrnek, ha kizárólag munkakörének megfelelő feladatot végez.

**Foglalkoztatott munkavállalók (60/2003 ESzCsM rendelet alapján):**

**A varriáció: -**

1 fő gyógytornász

1 fő Rehabilitációs terapeuta/fizioterápiás asszisztens

1 fő takarító (napi 2 óra)

1 fő orvosírnok (napi 4 óra)

**B varriáció: -**

2 fő gyógytornász (ebben az esetben az egyik gyógytornász további szakképesítéssel, azaz fizioterápiás asszisztensi végzettséggel kell, hogy rendelkezzen, ebben az esetben a bére további 5%-al emelkedik)

1 fő takarító (napi 2 óra)

1 fő orvosírnok (napi 4 óra)

**Tárgyi eszközök maximális eszközlista, árkalkulációval: (60/2003 ESzCsM rendelet alapján):**

|  |  |  |  |
| --- | --- | --- | --- |
| termék | Beszerzési hely | mennyiség | ár |
| 1 db [TheraBand erősítő gumiszalag 150 cm, sárga](https://www.thera-team.hu/theraband-erosito-gumiszalag-150-cm-gyenge-sarga-ajandek-gyakorlat-fuzettel" \t "_blank)  1 db [TheraBand erősítő gumiszalag 150 cm, piros](https://www.thera-team.hu/theraband-erosito-gumiszalag-150-cm-kozepes-piros-ajandek-gyakorlat-fuzettel" \t "_blank)  1 db [TheraBand erősítő gumiszalag 150 cm, zöld](https://www.thera-team.hu/theraband-erosito-gumiszalag-150-cm-eros-zold-ajandek-gyakorlat-fuzettel" \t "_blank)  1 db [TheraBand erősítő gumiszalag 150 cm, kék](https://www.thera-team.hu/theraband-erosito-gumiszalag-150-cm-extra-eros-kek-ajandek-gyakorlat-fuzettel) | thera-team.hu | 4 db | 26 000 Ft.- |
| manipulációs készséget fejlesztő eszközök (egyensúlyozó, Egyensúlyfejlesztő eszközök, mozgásfejlesztő, lépegető, lépegető félgömb szett, beltéri féllabda)  ToguDynair tüskés felszínű (senso) dinamikus ülőpárna, átm. 36 cm, kék,  1 db [66fit masszírozó henger, keményebb, 90 cm](https://www.thera-team.hu/66fit-masszirozo-henger-15x90-cm)  [TheraBand stabilitás tréner, zöld, kemény](https://www.thera-team.hu/stabilitas-trener-kemenyebb-zold)  TheraBand stabilitás tréner, kék, puhább | thera-team.huWobbleBoard egyensúlyozó korong |  | 130 000 Ft.- |
| [Sveltus kézi súlyzók1-1 pár 0,5-1-2 kg](https://www.thera-team.hu/sveltus-kezi-sulyzo-acel-muanyag-boritassal-2-x-05-kg) |  | 3 pár (3 különböző súly) | 15 000 Ft.- |
| Mobil, állítható kezelőágy, szék | MOBERCAS Gama oldalsó lábvezérlő | 1 db | 106400 Ft.- |
| Fertőtleníthető, lemosható matracok, tornaszőnyegek | TACTIC sport, Arma shop | 2 db | 56990/db=113980 |
| tornatermi bordásfal (250x80 cm) | http://www.sportvilag.addel.hu/20446-tornaszerekdobbanto | 2 db | 38490x2=76980 |
| Tükör | nagyméretű | 2 db | 40 000 |
| 1 db [TheraBand gimnasztikai labda, átmérő 55 cm](https://www.thera-team.hu/thera-band-gimnasztikai-labda-atm-55-cm-piros" \t "_blank)  1 db [TheraBand gimnasztikai labda, átmérő 65 cm](https://www.thera-team.hu/thera-band-gimnasztikai-labda-atm-65-cm-zold" \t "_blank)  1 db [TheraBand gimnasztikai labda, átmérő 75 cm](https://www.thera-team.hu/thera-band-proseries-premium-fitness-labda-75-cm-kek" \t "_blank)  1 pár [TheraBand súlylabda 2 x 0,5 kg](https://www.thera-team.hu/thera-band-sulylabda-05-kg-beige" \t "_blank)  1 pár [TheraBand súlylabda 2 x 1,0 kg](https://www.thera-team.hu/thera-band-sulylabda-1-kg-sarga" \t "_blank) | thera-team.hu |  | 50 000 Ft.- |
| 1 db [TheraBand soft labda, átmérő 18 cm](https://www.thera-team.hu/thera-band-pilates-ball-atm-18-cm-lila" \t "_blank)  1 db [TheraBand soft labda, átmérő 26 cm](https://www.thera-team.hu/thera-band-pilates-ball-atm-26-cm-ezust" \t "_blank), tüskés labdák, |  |  | 30 000 Ft.- |
| Izomerősítő eszközök (gumikötél, felfüggesztéses erősítő rendszerek, húzódzkodó keretek, rudak  1 pár [Sveltus tépőzáras súlyzó 2 x 0,5 kg](https://www.thera-team.hu/sveltus-tepozaras-suly-2-x-05-kg-kek" \t "_blank)  1 pár [Sveltus tépőzáras súlyzó 2 x 1,0 kg](https://www.thera-team.hu/sveltus-tepozaras-suly-2-x-1-kg-zold" \t "_blank)  1 pár [Sveltus tépőzáras súlyzó 2 x 1,5 kg](https://www.thera-team.hu/sveltus-tepozaras-suly-2-x-15-kg-piros" \t "_blank) |  |  | 30 000 Ft.- |
| Váll mobilizáló csiga | thera-team.hu |  | 16 000 Ft |
| egyensúlyt fejlesztő eszközök, járást segítő eszközök (járókeret, mankó, bot) |  | 1-1-1 | 1. 000 FT.- |
| cm szalag, 1 db [66fit Goniométer 0,2 cm 16 cm x 6,5 cm](https://www.thera-team.hu/66fit-goniometer-02-cm-16-cm-x-65-cm), 1 db [66fit Goniométer 0,5 cm x 31,5 cm x 13 cm](https://www.thera-team.hu/66fit-goniometer-05-cm-x-315-cm-x-13-cm), mérleg, |  |  | 25 000 Ft.- |
| **Maximálisan felhasznált összeg** |  |  | **689 360 Ft.-** |

**Eszközlista:** **(60/2003 ESzCsM rendelet alapján)**

**Szükséges Elektroterápiás eszközök:** (Mellékelt árajánlatok alapján)

* Ingeráram terápia
* Fájdalomcsillapító elektroterápia
* Lazító elektroterápia
* UH-Terápiás ultrahang készülék

**Továbbá szakorvossal történt egyeztetés alapján az alábbi eszközök beszerzésére feltétlen szükség lenne:**

### **Magasfrekvencia és mágnesterápia** **Ár: 1.780.000 Ft-tól** [emFieldPro](https://www.medicoproject.hu/emfieldpro/)(Pulzáló mágnesterápia 3Tesla)

* I-TECH LA 500 lágylézer 500 mW - **professzionális lézerterápiás készülék**

**Megközelítő ár: 300 000 -1 000 000 Ft.- között**

**Rendelő általános minimumfeltételei, amely egyszeri kiadást igényel: (60/2003 ESzCsM rendelet alapján):**

|  |  |  |  |
| --- | --- | --- | --- |
| termék |  | mennyiség | ár |
|  |  |  |  |
| Vizsgáló helyiség | adott/felújítás |  |  |
| Személyzeti öltöző/öltözőszekrény | adott/felújítás |  |  |
| Váróhelyiség | adott/felújítás |  |  |
| Betegöltözők kialakítása | adott/felújítás |  |  |
| Betegek részére wc (hideg-meleg vizes kézmosóval) nemenként elkülönítva | adott/felújítás |  |  |
| Mozgássérültek részére Wc (hideg-meleg vizes kézmosóval) | adott/felújítás |  |  |
| Személyzeti Wc | adott/felújítás |  |  |
| Sterilanyag tároló (doboz) |  | db | 45.000 |
| Fogyóanyag tároló (szekrény) | 173 x 68 x 39 cm | db | 28.000 |
| Takarítószer és takarítóeszköz tároló | 180x42x33 cm | db | 85.000 |
| Tisztaruha tároló | Polc | db | 30 000 |
| Szennyesruha tároló | 3 fakkos | db | 15.000 |
| Veszélyes hulladék gyűjtő | 120 L | db | 10.000 |
| kommunális hulladék gyűjtő | 120 L | db | 10.000 |
| Vizsgáló asztal/ágy/szék | Ágy/asztal | db | 80.000 |
| Beteg fellépő/lépcső vizsgáló asztalhoz/ágyhoz/székhez |  | db | 9.000 |
| Bútorzat |  | db | 150.000 |
| számítógép konfiguráció |  | 2 db | 300.000 |
| telefon |  | db | 10.000 |
| A kézfertőtlenítés feltételeinek biztosításával a kezelő/vizsgáló helyiségekben |  | kézmosókhoz | 60.000 |
| zárható gyógyszerszekrény | 2 ajtós | db | 50.000 |
| gyógyszer tárolására alkalmas hűtőszekrény | 25-40 L | db | 40.000 |
| Dokumentáció és irattároló | 2 ajtós | db | 50.000 |
| Előkészítő/kezelő/kötöző kocsi, vagy tálca |  | db | 80.000 |
| Vérnyomásmérő |  | db | 20.000 |
| Defibrillátor |  | db | 450.000 |
| Lélegeztető ballon, maszk, vénabiztosítás eszközei |  | db | 8.000 |
| kötszervágó olló |  | db | 2.000 |
| Reflexkalapács |  | db | 3.000 |
| Forgószék |  | 2 db | 2x30.000=60000 |
| Szék |  | db | 18.000 |
| állítható magasságú szék |  | 2 db | 2x25 000=50000 |
| Mindösszesen |  |  | **1 663 000 Ft.-** |

**Közüzemi és egyéb kiadások**

2021. évben kifizetett közüzemi számlák. A feltüntetett összeg a 2021 évre vonatkozik, illetve a teljes épületegységre. Jelenleg a röntgen diagnosztika is az épületben működik. A reális közüzemi számla megbontása energetikus szakember segítségét igényli.

|  |  |  |
| --- | --- | --- |
| Megnevezés | Kifizetett összeg/Ft.- | Részarányos összeg |
| Vízdíj | 155000 |  |
| Áramdíj | 391000 |  |
| Gázdíj | 43000 |  |
| Telefondíj | 116000 |  |
| Internet | 13600 |  |
| takarítás, szemétszállítás | 135000 |  |
| **Éves összes 2021 évben:** | **853 600** |  |

**Egyéb anyagköltség:**

|  |  |
| --- | --- |
| Megnevezés | Havi kalkulált/ Összeg |
| Ultrahangos zselé | 10 000 |
| Papírtörlő | 15 000 |
| Tisztítószerek | 5000 |
| Fertőtlenítőszerek | 3000 |
| Egyszerhasználatos gumikesztyűk | 18 000 (1000 db) |
| Különböző méretű steril és nem steril kötszerek (10x10 cm  10x20 cm  20x30 cm) | 6000 |
| **Havi összes:** | 57 000 Ft.-/hó |
|  |  |

**Bér és bérjellegű kiadások 256/2013. (VII. 5.) Korm. rendelet alapján:**

Az egészségügyi ágazati előmeneteli szabályok hatálya alá tartozó egészségügyi dolgozót vagy egészségügyben dolgozót foglalkoztató egészségügyi szolgáltató a 2/A. § (1) és (2) bekezdése vagy 2/B. § szerint meghatározott alapbérben (garantált illetményben) részesülő dolgozójának az alapbéréhez (garantált illetményéhez) és annak szociális hozzájárulási adójához, valamint a béremelésre eső mozgóbér elemek biztosításához és annak szociális hozzájárulási adójához kapcsolódóan támogatásra jogosult.

Az egészségügyi szolgáltató munkáltató a 3/A. § szerinti támogatás iránti igényét a NEAK által meghatározott, elektronikusan kitölthető kérelem formájában nyújthatja be legkésőbb az esedékes új alapbéremelés első hónapjának 20. napjáig. Az egészségügyi szolgáltató munkáltató a foglalkoztatási adatokban, illetve a támogatási összegben bekövetkezett változás esetén köteles a megállapított támogatásra korrekciós igényt benyújtani minden hónap 10. napjáig, a NEAK által meghatározott adatszolgáltatási formátumban. A munkáltató a korrekciós igényt a tárgyhavi munkáltatói foglalkoztatási adatok alapján nyújtja be.

A támogatási összeget a NEAK először az esedékes új alapbéremelést követő hónap 5. napjáig, majd ezt követően havonta utalványozza a munkáltatónak.

|  |  |  |  |  |  |
| --- | --- | --- | --- | --- | --- |
| **Megnevezés** | **Kalkulált besorolás** | **Eüszolg.**  **gviszony/bér/**  **szoc.ehoval** | **Pótlék** | **Igényelhető támogatás (szoc.eho-val)** | **Kiadás** |
| Gyógytornász | F6 | 479458 |  | 221402(28782) | 229 274 |
| Rehabilitációs terapeuta/fizioterápiás asszisztens.  Amennyiben gyógytornász+ fizioterápiás asszisztensi végzettség akkor besorolása „F” besorolás, fokozat a figyelembevehető évek alapján+5 %, a további képesítés figyelembevétele miatt („B” varriáció) | E6 | 379868 | 7200 | 175414 (22803) | 181651 |
| Szakmai felügyelet | Megbízási |  |  |  | 100-150 000? |
| Előjegyzést + adminisztratív feladatokat végző munkatárs, napi4 órában foglalkoztatva (orvosírnok) | C6 | 160056 | 0 | 61874 | 98182 |
| Takarító | A/1 | Nem eü. szolg. jogviszony. bér. Foglalkoztatása napi 2 órában |  |  | 56 500 Ft.- |
| **Havi összes** |  |  |  |  | 665607-715607 Ft.- |

Kódolás: REP szabálykönyv alapján, javaslat mellékelve.

Tiszavasvári, 2022-04-19.

Tisztelettel:

Dóka Tünde

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2022. (IV…...) Kt. számú**

**Határozata**

**(mely egyben a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság .../2022. (IV…..) számú alapítói határozatnak minősül)**

**A fizikoterápiás feladatok jövőbeli ellátásáról szóló döntés meghozataláról**

Tiszavasvári Város Önkormányzata Képviselő-testülete a fizikoterápiás feladatok jövőbeli ellátásáról szóló döntés meghozataláról szóló előterjesztést megtárgyalta és aPolgári Törvénykönyvről szóló 2013. évi V. törvény 3:109.§-a alapján az alábbi határozatot hozza:

1.Dönt arról, hogy a Tiszavasvári járóbeteg nem szakorvosi fizioterápia szakellátással kapcsolatos közszolgáltatási kötelezettséget (5711 szakmakódú **gyógytorna** nem szakorvosi feladat ellátása **heti 30 órában** és 5722 szakmakódú **fizioterápia (**asszisztensi tevékenységként) nem szakorvosi feladat ellátása) **2022. július 1. napjától** - legkésőbb azonban a végleges működési engedély megszerzésével és a NEAK finanszírozási szerződés megkötésével – a Tiva-Szolg Nonprofit Kft.-n (székhelye: 4440 Tiszavasvári, Báthori u. 6., képviseli: dr. Groncsák Andrea ügyvezető) keresztül látja el.

2. Módosítja és jelen határozat 1. melléklete szerinti tartalommal elfogadja Tiszavasvári Város Polgármesterének 164/2021. polgármesteri határozatával jóváhagyott a **járóbeteg szakorvosi feladatellátáshoz szükséges helyiségek használatára vonatkozó bérleti szerződést.**

3.Felhatalmazza a polgármestert a feladatellátás helyszínéül szolgáló 1679/2/A/1 hrsz-ú, Tiszavasvári, Vasvári Pál u. 6. szám alatti ingatlanon a fizikoterápiás feladatok ellátásához szükséges munkálatok elvégzésének megszervezésére, a jogszabályban meghatározott tárgyi eszközök beszerzésére.

**Határidő**: 1.-3. pontok esetében azonnal **Felelős**: Szőke Zoltán polgármester

4.Felkéri a jegyzőt, hogy a 3. pontban meghatározott feladatok elvégzéséhez a szükséges fedezet biztosítására tegyen javaslatot.

**Határidő**: 2022. április 30. **Felelős**: dr. Kórik Zsuzsanna jegyző

5. Felkéri a polgármestert, hogy az 1. pontban meghatározott feladatellátás érdekében terjessze a képviselő-testület elé a Tiva-Szolg Nonprofit Kft-vel kötendő feladatellátási szerződés módosítását.

**Határidő**: 2022. április 30. **Felelős**: Szőke Zoltán polgármester

6. Felkéri a polgármestert, hogy a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság ügyvezetőjét** jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő**: azonnal **Felelős**: Szőke Zoltán polgármester

…/2022.(IV…) Kt. sz. határozat 1. melléklete

**BÉRLETI SZERZŐDÉST MÓDOSÍTÓ OKIRAT**

**1. sz. módosítás**

Mely létrejött **Tiszavasvári Város Önkormányzata** (székhelye: 4440 Tiszavasvári, Városháza tér 4., képviseli: **Szőke Zoltán** polgármester, a továbbiakban: **bérbeadó)**, valamint a

**ROJKÓ-MED Tanácsadó és Szolgáltató Kft.** (székhelye: 4558 Ófehértó Besenyődi u. 11. adószáma: 12451245-1-15 képviseli: **Dr. Rojkó Lászlóné** ügyvezető), továbbiakban **bérlő** (a továbbiakban együtt: Szerződő felek) között a követezők szerint:

**1.Előzmények**

Tiszavasvári Város Önkormányzata és a Rojkó-Med Tanácsadó és Szolgáltató Kft. között a járóbeteg ellátás szakorvosi és fogászati röntgen nem szakorvosi ellátásainak közbeszerzésére kiírt közbeszerzési eljárás érvényes és eredményes lefolytatását követően, a feladatellátáshoz szükséges végleges működési engedély megszerzését és a finanszírozási szerződés megkötését követően 5 éves határozott időtartamra szóló bérleti szerződés jött létre a feladatellátás helyszínéül szolgáló ingatlanok használati jogára vonatkozóan.

**2. A szerződés tárgya**

Bérbeadó és Bérlő megállapodnak, hogy - Tiszavasvári Város Polgármesterének 164/2021. számú határozatával elfogadott, a Tiszavasvári járóbeteg ellátás szakorvosi feladatainak biztosítására szolgáló ingatlanok használati jogának biztosítására kötött **bérleti szerződés 1. pont a) alpontját és 5.1. pontját közös megegyezéssel** az alábbiak szerint módosítják:

**„A Szerződés tárgya, időtartama**

1. Bérbeadó bérbe adja, Bérlő bérbe veszi a Tiszavasvári Város Önkormányzata tulajdonában álló alábbi egészségügyi feladatellátást szolgáló ingatlan és ingó vagyontárgyakat:

a) Járóbeteg Szakrendelő - tiszavasvári **1679/2/A/1** **hrsz-ú**, valóságban a **Tiszavasvári, Vasvári Pál u. 6.** szám alatti, 224 m2 nagyságú, rendelő művelési ágú ingatlannak jelen szerződés mellékletét képező helyszínrajzon sraffozott helyiségei.”

„5.1. Bérlő **a bérlemény használata után havonta 114.000,-Ft + ÁFA** **bérleti díjat köteles fizetni**, a Bérbeadó által kiállított számla alapján, átutalással Tiszavasvári Város Önkormányzata 11744144-15404761 számú költségvetési elszámolási számlájára, minden tárgyhó 10. napjáig, kivéve a 4.2 pontban foglaltakat. **A bérleti díj nem tartalmazza jelen szerződés 7. pontjában foglalt egyéb költségeket.”**

**3.** Felek rögzítik, hogy a használati szerződés jelen módosítással nem érintett pontjai változatlan tartalommal továbbra is érvényben és hatályban maradnak.

**4.** Jelen szerződést Tiszavasvári Város Önkormányzata Képviselő-testülete …./2022. (IV…) Kt.számú határozatával hagyta jóvá.

**5.** Szerződő felek jelen szerződést, mint akaratukkal mindenben megegyezőt jóváhagyólag aláírják.

**6.** Jelen szerződés a felek által történő aláírásának napján lép hatályba.

Tiszavasvári, 2022. ……………………..

…………………………………………… ……... ……………………………………

**Tiszavasvári Város Önkormányzata Rojkó-Med Tanácsadó és Szolgáltató Kft.**

**képviseletében képviseletében**

**Szőke Zoltán polgármester dr. Rojkó Lászlóné ügyvezető**

Bérleti szerződést módosító okirat melléklete

