**LŐTERJESZTÉS**

**Tiszavasvári Város Önkormányzata**

**Képviselő-testületeinek**

**2022. április 28-án tartandó rendes testületi ülésére**

Az előterjesztés tárgya: dr. Horai Károlyné eladásra felajánlott ingóságokra vonatkozó kérelme

Melléklet:

A napirend előterjesztője: Szőke Zoltán polgármester

Az előterjesztést készítette: Gazdagné Dr. Tóth Marianna osztályvezető

Az előterjesztés ügyiratszáma: TPH/407-…./2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz. 4. melléklet 1.30. pont |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |

Egyéb megjegyzés:

Tiszavasvári, 2022. április 20.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**dr. Horai Károlyné eladásra felajánlott ingóságokra vonatkozó kérelméről**

**Tisztelt Képviselő-testület!**

**Dr. Horai Károlyné igénybejelentéssel (előterjesztés 1. sz. melléklete) fordult Tiszavasvári Városa Önkormányzata felé, melyben az alábbiakat adja elő:**

2021. július 19. napjától az elhunyt dr. Horai Károly által használt orvosi rendelőben lévő eszközök, használati tárgyak után **használati díjra vonatkozó igényt terjesztett elő**, illetve a későbbiekre vonatkozóan azt szeretné, ha **az önkormányzat ezen tárgyakat megvásárolná tőle.** Bérleti díjként havonta 50.000,-Ft-os, míg az ingóságok vételáráért 800.000,-Ft-os összeget jelölt meg. Jelezte továbbá, hogy az orvosi praxisban használt számítógépes program éves díját 2021. évre előre kifizették. Igénybejelentése tartalmazza a rendelőben lévő eszközöket, berendezési tárgyakat, melyek után használati díjat kér, illetve értékesítésre kínál (íróasztalok, székek, hűtőszekrény, számítógép, nyomtató, EKG készülék, sterilizátor, riasztó berendezés, légkondicionáló)

Dr. Horai Károlyné igénybejelentését követően, **2021. december 16. napján az önkormányzat alkalmazásában álló ápoló leltárt készített a rendelőben fellelhető ingóságokról**. Tájékoztatott továbbá, hogy a rendelőbe évekkel korábban beszerelt riasztó már régóta nem működik, valamint EKG készülék nem található a rendelőben.

Dr. Horai Károlyné igénybejelentésében foglaltakkal kapcsolatban további adatokra volt szükség, ezért **kértem igazolni számlákkal, bizonylatokkal az általa megjelölt eszközök, berendezések megvásárlását, illetve az egyes tárgyak vételárának konkrét megjelölését.**

Erre vonatkozóan megküldésre kerültek azon számlák, nyilvántartó kartonok, melyek fellelhetőek voltak kérelmező által, valamint az ingóságok vételárát is meghatározta (az előterjesztés 2. sz. melléklete).

Az egészségügyi szolgáltatások nyújtásához szükséges szakmai minimumfeltételekről szóló 60/2003. ESzCsM rendelet tartalmazza a felnőtt háziorvosi ellátásra vonatkozó személyi és tárgyi feltételeket.

Dr. Horai Károly évtizedek óta feladatellátási szerződés keretében látta el a Tiszavasvári III. számú felnőtt körzet háziorvosi feladatait a Kossuth u. 4. szám alatti rendelőben. A rendelő alapfelszerelései tételes eszköznyilvántartás alapján kerültek részére átadásra, melyek szakszerű használatáért, állagmegóvásáért, a berendezések, felszerelések pótlásáért, karbantartásáért vállalkozó háziorvos felelt.

Dr. Horai Károlyné kérelmének elbírálásának alapját az önkormányzat és dr. Horai Károly közötti feladatellátási szerződés képezi. A szerződés mellékletét képező eszköznyilvántartásban szereplő eszközök „visszaadása” mindenképpen szükséges az önkormányzat részére. Az elhasználódott, elromlott eszközöknél pótlási, javítási kötelezettség állt fenn a feladatellátó részéről.

Az eszközök még évekkel ezelőtt (2004-ben) kerültek átadásra dr. Horai Károly részére, az akkor hatályos jogszabályi előírásoknak megfelelően. **2005. január 1-jén hatályos ESzCsM rendelet még alig néhány eszközt határozott meg szakmai minimumfeltételként** (elemes otoscop, oszcillométer vagy doppler, EKG, színlátást vizsgáló könyv - Kettesy-vagy Csapody féle látásélesség vizsgáló tábla, egyszerhasználatos katéterek különböző méretekben, orvosi táska, sürgősségi táska, ápolói táska)

A feladatellátási szerződés mellékletét képező eszköznyilvántartás alapján fentebb felsorolt minimumfeltételként meghatározott eszközök közül EKG nem került átadásra dr. Horai Károly részére, azt saját költségén vásárolta.

A Polgármesteri Hivatal informatikusa az orvosi rendelőben megtekintette az ott használatban lévő informatikai eszközöket (1 db asztali számítógép, 2 db monitor, 1 db nyomtató) annak érdekében, hogy felmérje a paramétereiket, majd az interneten összehasonlítva azonos tulajdonságokkal rendelkező eszközökkel körülbelüli értéküket megállapítsa.

Az alábbiakban ismertetésre kerül, hogy dr. Horai Károlyné az egyes ingóságok vételárát mekkora összegben jelölte meg.

|  |  |  |
| --- | --- | --- |
| **Eszköz megnevezése és darabszáma** | **dr. Horai Károlyné által megjelölt eladási ár összege Ft-ban** | **Megjegyzés** |
| 3 db íróasztal | 150.000,- | 2 db orvosi íróasztal került átadásra részére az eszköznyilvántartás alapján, tárgyi minimumfeltétel a bútorzat |
| székek, fotelek | 90.000,- | szék, fotel nem került részére átadásra az eszköznyilvántartás alapján, tárgyi minimumfeltétel a bútorzat |
| hűtőszekrény | 50.000,- | nem került részére átadásra az eszköznyilvántartás alapján, tárgyi minimumfeltétel |
| számítógép,nyomtató | 120.000,- | nem került részére átadásra az eszköznyilvántartás alapján, tárgyi minimumfeltétel |
| sterilizátor | 100.000,- | nem került részére átadásra az eszköznyilvántartás alapján, tárgyi minimumfeltétel |
| riasztó berendezés | 86.000,- | nem került részére átadásra az eszköznyilvántartás alapján 2013-ban építette ki saját költségen, nem tárgyi minimumfeltétel, |
| légkondicionáló | 50.000,- | nem került részére átadásra az eszköznyilvántartás alapján, saját költségen szereltette fel, nem tárgyi minimumfeltétel, |
| EKG | 30.000,- | nem került részére átadásra az eszköznyilvántartás alapján, saját költségén vásárolta, tárgyi minimumfeltétel |
| 2 db vérnyomásmérő | 20.000,- | 1 db manométeres vérnyomásmérő került átadásra részére az eszköznyilvántartás alapján |

**Mindenekelőtt az eszköznyilvántartás alapján azt kell megvizsgálni, hogy a dr. Horai Károlyné által vásárlásra felajánlott eszközök közül, melyeket adta át az önkormányzat használatra a feladatot ellátó háziorvosnak, ezek ugyanis önkormányzati tulajdonban állnak és a további feladatellátás biztosítása érdekében a rendelőben kell maradniuk**. Ebbe a kategóriába az íróasztalok tartoznak, ugyanis 2 db átadásra került 2004-ben. 1 db íróasztal van a rendelőben, ami „többlet” az átadotthoz képest. Ennek megvásárlása lehetőség az önkormányzat részére. Illetve a korábban átadott 1 db vérnyomásmérőt (amennyiben az elromlott, elhasználódott annak pótlása a háziorvos kötelezettsége volt) kell még biztosítani a rendelőben.

Ezen két eszközön kívül a fenti táblázatban felsorolt eszközök mindegyikét vállalkozó háziorvos szerezte be saját költségén, azokat az eszköznyilvántartás alapján nem az önkormányzat adta használatába.

Ezen eszközöknél elsődlegesen azt kell megvizsgálni, hogy tárgyi minimumfeltételnek minősülnek-e. Amennyiben igen és a megjelölt vételár reális és elfogadható, javaslom annak megvásárlását.

A **bútorzat** részét képezi a rendelőben található 2 db irodai gurulós szék, 2 db kis kerek szék, 3 db vaslábú szék, 2 db falábú szék. 90.000,-Ft a megjelölt áruk. A bútorzat kötelezően előírt tárgyi minimumfeltétel, célszerű azok megvásárlása.

A **hűtőszekrény** vásárlásának igazolására 2015-ben kelt számlát csatolt be kérelmező, amin Gorenje márkájú hűtőszekrény szerepel, 74.899,-Ft összegért. A rendelőben egy Lehel típusú kishűtő található, melynek áraként 50.000,-Ft-ot határozott meg. A hűtő tárgyi minimumfeltétel (elsősorban védőoltások tárolására szükséges), azonban egy Lehel típusú használt hűtőszekrény ára maximum 20.000,-Ft.

**Számítógép, nyomtató** tárgyi minimumfeltétel. A rendelőben található informatikai eszközök alkalmasak a feladat ellátására, hasonló paraméterekkel rendelkező eszközökhöz képest magas árat határozott meg kérelmező.

**Riasztó berendezés** nem kötelező tárgyi feltétel, ennek megvásárlását nem tartom indokoltnak.

**A légkondicionáló berendezés** szintén nem tárgyi feltétel, de az optimális munkakörnyezet érdekében szükségesnek tartom.

A **sterilizátor és EKG** kötelező tárgyi minimumfeltétel, de tekintettel beszerzésük évére (a becsatolt számlák alapján 2012-ben került beszerzésre), valamint hogy a sterilizátor hitelesítés nélküli (időszakos felülvizsgálata hiányzik) azok beszerzéséről az önkormányzat maga gondoskodik.

Fentiek alapján az alábbi ingóságok azok, melyek szükségesek a feladatellátáshoz és amelyet az önkormányzatnak célszerű megvásárolni, amennyiben a vételár elfogadható mindkét fél részére.

|  |  |  |
| --- | --- | --- |
| **ingóság megnevezése** | **dr. Horai Károlyné által javasolt ár** | **önkormányzat által javasolt ár** |
| 1 db íróasztal | 50.000,-Ft | 50.000,-Ft |
| székek, fotelek | 90.000,-Ft | 90.000,-Ft |
| 1 db Lehel hűtőszekrény | 50.000,-Ft | 25.000,-Ft |
| légkondicionáló | 50.000,-Ft | 50.000,-Ft |
| számítógép, 2 db monitor, nyomtató | 120.000,-Ft | 75.000,-Ft |

A Praxis Plus számítógépes program 2021. évi díjával kapcsolatban tájékoztattam kérelmezőt, hogy 2021. augusztus 1. napjától a körzetet helyettesítő orvos nem a néhai dr. Horai Károly által megrendelt és kifizetett programot használta, illetve használja a rendelés során. **Tiszavasvári Város Önkormányzata, mint a feladatellátásra működési engedéllyel rendelkező költségvetési szerv 2021. augusztus 1. napja óta saját előfizetéssel rendelkezik a programra, ami a finanszírozás miatt elengedhetetlen. Mindezek miatt a Praxis Plus orvosi program díjának megfizetését az Önkormányzat nem tudja átvállalni.**

dr. Horai Károlyné a rendelőben lévő eszközök 2021. július 19. napját követő használata után használati díj fizetését kérte, melynek összegét 50.000,-Ft/hó összegben jelölte meg.

**Tájékoztattam, hogy a rendelőben lévő eszközök használatáért az általa kezdeményezett használati díj utólagos fizetése teljes mértékben aggályosnak tartom**. A Polgári Törvénykönyv alapelvként fogalmazza meg többek között felek közötti kölcsönös együttműködést, jóhiszeműséget. Ezen alapelvek elleni irányba mutat az utólagos használati díjfizetés. Továbbá a által felsorolt eszközök közül nem mindegyik található a rendelőben, illetve nem működőképes állapotban vannak. **Utólagos használati díj megfizetésére az önkormányzatnak nincs lehetősége.**

Tájékoztatom a képviselő-testületet, hogy dr. Horai Károlyné az előzetes egyeztetés során tudomásul vette fentebb ismertetett tényeket, és elfogadta az egyes ingóságok vételárára az önkormányzat által javasolt összeget.


Kérem a képviselő-testület, hogy az előterjesztés megtárgyalását követően hozza meg döntését.


Tiszavasvári, 2022. április 20.


**Szőke Zoltán**

**polgármester**


**Előterjesztés 1. melléklete**














**Előterjesztés 2. melléklete**











  
















**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**.../2022. (IV.28.) Kt. számú**

**határozata**

**dr. Horai Károlyné eladásra felajánlott ingóságokra vonatkozó kérelméről**

Tiszavasvári Város Önkormányzata Képviselő-testülete „dr. Horai Károlyné eladásra felajánlott ingóságokra vonatkozó kérelméről” szóló előterjesztést megtárgyalta és az alábbi határozatot hozza:

1. Dönt arról, hogy az alábbiakban felsorolt ingóságokat a megjelölt vételáron megvásárolja dr. Horai Károlyné 4440 Tiszavasvári, …………………………… szám alatti lakostól és elfogadja az ingó adás-vételi szerződést a határozat 1. melléklete szerinti tartalommal.

|  |  |
| --- | --- |
| **ingóság megnevezése** | **önkormányzat által javasolt ár** |
| 1 db íróasztal | bruttó 50.000,-Ft |
| 2 db irodai gurulós szék, 2 db kis kerek szék, 3 db vaslábú szék, 2 db falábú szék | bruttó 90.000,-Ft |
| 1 db Lehel hűtőszekrény | bruttó 25.000,-Ft |
| légkondicionáló | bruttó 50.000,-Ft |
| számítógép, 2 db monitor, nyomtató | bruttó 75.000,-Ft |

1. Dönt arról, hogy a Tiszavasvári III. számú felnőtt háziorvosi körzet
2. Praxis Plus orvosi program előfizetési díjának megfizetését az Önkormányzat vállalja át,
3. használati, berendezési eszközei közül a sterilizátort, a riasztóberendezést és az EKG készüket nem kívánja megvásárolni,
4. a rendelőben maradt használati, berendezési eszközök után használati díjat nem fizet.
5. Felkéri a polgármestert, hogy a döntésről tájékoztassa dr. Horai Károlynét.

**Határidő**: azonnal **Felelős:** Szőke Zoltán polgármester

…./2022.(IV.28.) Kt. sz. határozat 1. melléklete

**INGÓ ADÁS-VÉTELI SZERZŐDÉS**

Mely létrejött egyrészről

**név: Dr. Horai Károlyné**

**lakcím:**

**bankszámlaszám:**

**a továbbiakban: Eladó**

**név: Tiszavasvári Város Önkormányzata**

**székhely: 4440 Tiszavasvári, Városháza tér 4.**

**képviseli: Szőke Zoltán polgármester**

**a továbbiakban: Vevő**

között az alulírott napon és helyen, az alábbi feltételek szerint:

**1.Eladó eladja, Vevő pedig megtekintett állapotban megvásárolja jelen szerződés 2. pontjában meghatározott tárgyakat, a kölcsönösen kialkudott bruttó 290.000,-Ft, azaz kettőszázkilencvenezer forint vételárért.**

**2.**

|  |  |
| --- | --- |
| **ingóság megnevezése** | **Vételár** |
| 1 db íróasztal | bruttó 50.000,-Ft |
| 2 db irodai gurulós szék, 2 db kis kerek szék, 3 db vaslábú szék, 2 db falábú szék | bruttó 90.000,-Ft |
| 1 db Lehel hűtőszekrény | bruttó 25.000,-Ft |
| légkondicionáló | bruttó 50.000,-Ft |
| számítógép (IP G3260,4GB DDR3 RAM, Adata SP500 SSD 120 GB)  2 db monitor (Acer AL1716, HKC LED),  Epson L382 nyomtató | bruttó 75.000,-Ft |
| **Mindösszesen** | **bruttó 290.000,-Ft** |

**3.**Vevő az ingóságok vételárát, egyösszegben jelen adásvételi szerződés aláírását követő 8 napon belül átutalással fizeti meg Vevő által megjelölt alábbi számlaszámra 11773449-81263198

**4.**Eladó kinyilatkozza, hogy a 2. pontban meghatározott ingóságoknak rejtett hibájuk nincs. Eladó az ingóságok per,- teher,- és igénymentességért szavatosságot vállal.

**5**.Felek rögzítik, hogy a 2. pontban meghatározott adásvétel tárgyát képező ingóságok helyileg a Központi Orvosi Rendelő (4440 Tiszavasvári, Kossuth u. 4. szám) Tiszavasvári III. számú felnőtt háziorvosi ellátását szolgáló rendelőhelyiségben találhatóak, mely rendelőhelyiség Vevő tulajdonában áll, így az ingóságok már Vevő birtokában állnak.

**6.**Jelen szerződésben nem szabályozott kérdésekben aPolgári Törvénykönyvről szóló 2013. évi V. törvény rendelkezéseit kell alkalmazni.

**7.**Vevő (a továbbiakban e pont alkalmazásában: Adatkezelő) tájékoztatja az Eladót, hogy jelen jogügylet kapcsán az Európai Parlament és a Tanács 2016/679 Rendeletében (**GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el.** Adatkezelő tájékoztatja az Eladót, hogy jelen szerződésben rögzített adataikat a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli. Ezen túlmenően tájékoztatja az Eladót, hogy a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók. Az Eladónak joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhatnak személyes adatainak kezelése ellen. Az Eladó jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adataikat a fent említettek szerint kezelje.

**8**.Jelen Megállapodás Tiszavasvári Város Önkormányzata Képviselő-testülete …/2022. (IV.28.) Kt. határozatával került jóváhagyásra. Jelen Megállapodás annak aláírásával lép hatályba. Jelen szerződés 5 egymással mindenben megegyező példányban készült. A Szerződő Felek a szerződést együttesen elolvasták, és a közös értelmezést követően, mint akaratukkal mindenben megegyezőt aláírták.

Tiszavasvári, 2022. ……………………………………

**……………………………………………. …………………………………………..**

**Tiszavasvári Város Önkormányzata dr. Horai Károlyné**

**képviseletében Eladó**

**Szőke Zoltán**

**polgármester**

**mint Vevő**